b'\n_START_ARTICLE_\nPraznik\n_START_PARAGRAPH_\nU hrvatskome standardnom jeziku imenice blagdan i praznik nemaju isto zna\xc4\x8denje._NEWLINE_Imenicom blagdan ozna\xc4\x8duje se dan posve\xc4\x87en vjerskomu doga\xc4\x91aju, a imenicom praznik ozna\xc4\x8duje se dan kojim se obilje\xc5\xbeava doga\xc4\x91aj va\xc5\xbean za zajednicu ili me\xc4\x91unarodni dan posve\xc4\x87en \xc4\x8demu._NEWLINE_Blagdani su npr. Bo\xc5\xbei\xc4\x87, Uskrs i Velika Gospa, a praznici su npr. Dan \xc5\xbeena, Dan planeta Zemlje i Praznik rada._NEWLINE_Usto, dani odmora nazivaju se praznicima, npr. zimski praznici, ljetni praznici, \xc5\xa1kolski praznici, a dane u kojima se slave vjerski doga\xc4\x91aji nazivaju se blagdanima, npr. uskrsni blagdani, bo\xc5\xbei\xc4\x87ni blagdani.'